Document ID: 32013D0135

KOMISIJOS SPRENDIMAS
2013 m. kovo 15 d.
kuriuo iš dalies keičiami sprendimai 2007/506/EB ir 2007/742/EB, kad būtų pratęstas ekologinių kriterijų, taikomų tam tikriems produktams suteikiant ES ekologinį ženklą, galiojimas
(pranešta dokumentu Nr. C(2013) 1411)
(Tekstas svarbus EEE)
(2013/135/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 3 dalies c punktą,
pasikonsultavusi su Europos Sąjungos ekologinio ženklinimo valdyba,
kadangi:
(1)
2013 m. kovo 31 d. baigia galioti 2007 m. birželio 21 d. Komisijos sprendimas 2007/506/EB, nustatantis ekologinius kriterijus, taikomus suteikiant Bendrijos ekologinį ženklą muilams, šampūnams ir plaukų kondicionieriams (2);
(2)
2013 m. kovo 31 d. baigia galioti 2007 m. lapkričio 9 d. Komisijos sprendimas 2007/742/EC, nustatantis ekologinius kriterijus, taikomus suteikiant Bendrijos ekologinį ženklą elektra arba dujomis varomiems arba absorbciniams dujiniams šilumos siurbliams (3);
(3)
buvo atliktas šiais sprendimais nustatytų dabartinių ekologinių kriterijų ir susijusių vertinimo bei patikros reikalavimų aktualumo ir tinkamumo vertinimas. Atsižvelgiant į skirtingus šių sprendimų persvarstymo proceso etapus, reikėtų pratęsti šiais sprendimais nustatytų ekologinių kriterijų ir susijusių vertinimo bei patikros reikalavimų galiojimą. Sprendimais 2007/506/EB ir 2007/742/EB nustatytų ekologinių kriterijų ir susijusių vertinimo bei patikros reikalavimų galiojimą reikėtų pratęsti iki 2013 m. gruodžio 31 d.;
(4)
todėl sprendimai 2007/506/EB ir 2007/742/EB turėtų būti atitinkamai iš dalies pakeisti;
(5)
šiame sprendime numatytos priemonės atitinka Reglamento (EB) Nr. 66/2010 16 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/506/EB 4 straipsnis pakeičiamas taip:
„4 straipsnis
Muilų, šampūnų ir plaukų kondicionierių produktų grupei taikomi ekologiniai kriterijai ir susiję vertinimo bei patikros reikalavimai galioja iki 2013 m. gruodžio 31 d.“
2 straipsnis
Sprendimo 2007/742/EB 4 straipsnis pakeičiamas taip:
„4 straipsnis
Elektra arba dujomis varomų arba absorbcinių dujinių šilumos siurblių produktų grupei taikomi ekologiniai kriterijai ir susiję vertinimo bei patikros reikalavimai galioja iki 2013 m. gruodžio 31 d.“
3 straipsnis
Šis sprendimas skirtas valstybėms narėms.
Priimta Briuselyje 2013 m. kovo 15 d.

Labels: 3
1